Puolueen isäaktiivit haluavat isyysrahaa myös yksin lasta hoitavalle isälle.

Perussuomalaisten sisällä kiistellään lasta yksin hoitavien isien isyys- ja vanhempainrahasta. Eduskuntaryhmä on jakaantunut, ja asiasta vastaavan ministerin kanta on toistaiseksi jäänyt alakynteen.

Lasta yksin tai miesparin kanssa hoitavalla isällä ei nykyisin ole lainkaan oikeutta isyysrahaan. Jos isä asuu yksin lapsen kanssa ja vastaa lapsen hoidosta, isällä ei välttämättä ole oikeutta myöskään vanhempainrahaan.